वृषभ राशि के लोग सही काम का चुनाव करें और आगे बढ़ें, कन्या राशि के लोग खुद के काम पर रखें भरोसा
शुक्रवार, 9 जून को मेष राशि के लोगों का तनाव दूर हो सकता है। वृषभ राशि के लोग सही काम का चुनाव करें और आगे बढ़ें। कन्या राशि के लोग खुद के काम पर भरोसा रखेंगे तो दिक्कतें दूर हो सकती हैं। Friday, 9 June Tarot rashifal in hindi, Shukrawar ka rashifal, People of Taurus, people of Virgo
शुक्रवार, 9 जून को मेष राशि के लोगों का तनाव दूर हो सकता है। वृषभ राशि के लोग सही काम का चुनाव करें और आगे बढ़ें। कन्या राशि के लोग खुद के काम पर भरोसा रखेंगे तो दिक्कतें दूर हो सकती हैं। टैरो कार्ड रीडर प्रणिता देशमुख से जानिए सभी 12 राशियों के लिए दिन कैसा रह सकता है...
मेष - ACE OF CUPS 
तनाव से छुटकारा पाना चाहते हैं तो प्रयत्न बढ़ाएं। जिन कामों में आप खुद को कमजोर समझते हैं, उनके लिए विचार बदलें। लोगों की आलोचना के कारण नकारात्मकता बढ़ेगी। ध्यान रखें नकारात्मक होकर खुद के लिए तकलीफ न बढ़ाएं।
करियर : करियर संबंधित नई शुरुआत नजर आ रही है। काम पर बारीकी से ध्यान देते रहे।
लव : पार्टनर की वजह से खुद के स्वभाव में सुधार करेंगे।
हेल्थ : लो बीपी की समस्या बढ़ सकती है।
लकी कलर : पीला
लकी नंबर : 1
वृषभ - KNIGHT OF CUPS
सही बातों का चुनाव करते हुए जीवन में आगे बढ़ना आपके लिए संभव होगा। लोगों की आलोचना की वजह से आप अकेले काम करना पसंद करेंगे। किसी के साथ विवाद हो सकता है। मानसिक रूप से जिन लोगों से करीब महसूस होता है, फिलहाल उन पर ध्यान दें।
करियर : करियर संबंधी कोई बड़ा निर्णय लेने से पहले अनुभवी लोगों के साथ चर्चा करें।
लव : लव प्रपोजल पर विचार करें, लेकिन निर्णय लेने में हड़बड़ी न हो, इस बात का ध्यान रखें।
हेल्थ : पानी की कमी न हो, इस बात का ध्यान रखें।
लकी कलर : सफेद
लकी नंबर : 5
मिथुन - KING OF SWORDS 
किसी व्यक्ति के साथ हुई चर्चा के कारण काम में एकाग्रता बढ़ने लगेगी। लोगों के साथ जुड़ना आपके लिए जरूरी होगा। महत्वपूर्ण बातों को अंजाम तक पहुंचाने के लिए मित्रों से मदद मिल सकती है।
करियर : करियर को नई दिशा देने के लिए किए प्रयत्न सफल होंगे।
लव : रिलेशनशिप संबंधी जरूरी निर्णय लेना मुश्किल रहेगा।
हेल्थ : बदन दर्द की तकलीफ हो सकती है।
लकी कलर : गुलाबी
लकी नंबर : 3
कर्क - THE HANGEDMAN 
परिस्थिति देखने का नजरिया बदलेगा, तभी आप आपके द्वारा किए जाने वाले प्रयास में बदलाव कर पाएंगे। अभी जिस मार्ग को आपने चुना है, उस मार्ग से निराशा मिलेगी। इस कारण आत्मविश्वास कम हो सकता है, लेकिन आपकी परिस्थिति बदल रही है। अपेक्षा के अनुसार लक्ष्य को प्राप्त करना आपके लिए संभव हो सकता है।
करियर : करियर पर ध्यान न देने से नुकसान हो सकता है।
लव : रिलेशनशिप बेहतर बनेगा।
हेल्थ : सिर दर्द की समस्या हो सकती है। शारीरिक कमजोरी न बढ़े, इस बात पर ध्यान दें।
लकी कलर : लाल
लकी नंबर : 2
सिंह - SEVEN OF PENTACLES 
हर एक बात का बारीकी से अवलोकन करें, सही निर्णय लेना आपके लिए संभव हो सकता है। पैसों से संबंधित जुड़ी समस्या दूर होगी, लेकिन बड़ा निवेश सोच-समझकर ही करें। अतिरिक्त खर्च नियंत्रित करें। फिलहाल अपनी जीवन शैली पर ध्यान दें, लेकिन एकदम बड़ा बदलाव न करें।
करियर : मित्रों के साथ मिलकर जिस काम की शुरुआत आपने की है, उससे फायदा मिल सकता है।
लव : रिलेशनशिप की वजह से परिवार के लोगों के साथ के संबंध न बिगड़े, इस बात का ध्यान रखें।
हेल्थ : मांसपेशियों में खिंचाव हो सकता है।
लकी कलर : हरा
लकी नंबर : 4
कन्या - TEMPERANCE 
आपके निर्णय में अन्य लोगों की दखलंदाजी न हो, इस बात का ध्यान रखें। कुछ कामों में दिक्कतें हो सकती हैं, लेकिन आप खुद पर विश्वास बनाए रखें। अभी तक मिली प्रगति का अवलोकन करें और खुद को प्रेरित बनाए रखें। किसी एक ही लक्ष्य का चुनाव करके उस पर ध्यान देते रहें।
करियर : काम संबंधी तनाव बढ़ेगा, लेकिन काम अपेक्षा के अनुसार पूरा हो सकता है।
लव : रिलेशनशिप संबंधी नकारात्मकता दूर होगी।
हेल्थ : सर्दी की तकलीफ हो सकती है।
लकी कलर : पर्पल
लकी नंबर : 9
तुला - THE STAR 
जीवन में संतुलन बनाए रखें। कुछ कामों के कारण भावनात्मक रूप उतार-चढ़ाव नजर आ सकता है, लेकिन भावनाओं पर काबू रखें। फिलहाल जो निर्णय सही है, केवल उस पर ध्यान देने की कोशिश करें। लोगों के साथ संबंध सुधारने के लिए प्रयास करें।
करियर : काम में कोई भी गलती नहीं हो, इस बात का खास ध्यान रखने की आवश्यकता है।
लव : पार्टनर के अलावा किसी अन्य व्यक्ति की ओर आकर्षित होने से विवाद हो सकते हैं।
हेल्थ : यूरिन संबंधी तकलीफ हो सकती है।
लकी कलर : पीला
लकी नंबर : 3
वृश्चिक - NINE OF CUPS
महत्वपूर्ण काम को पूरा करने की वजह से राहत रहेगी। काम का बोझ कम रहेगा, इस कारण आराम करने पर ध्यान दे पाएंगे। खुद को मानसिक और शारीरिक रूप से बेहतर बनाने की कोशिश करें।
करियर : काम की जगह जो कठिन निर्णय आपने लिया है, उस पर टिके रहना जरूरी है।
लव : अन्य लोगों की वजह से पार्टनर के साथ विवाद न हो, इस बात का ध्यान रखें।
हेल्थ : वजन अचानक से बढ़ सकता है।
लकी कलर : नीला
लकी नंबर : 7
धनु - JUSTICE 
नियम-कायदे से जुड़ी तकलीफ दूर होगी, निर्णय आपके पक्ष में होगा। जिन लोगों की वजह से अभी तक मानहानि हो रही है, उन्हें अपनी गलती का एहसास हो सकता है। इन लोगों को माफ करके जीवन में आगे बढ़ने की कोशिश करें। काम की जगह चल रहे षड़यंत्र से दूर रहें।
करियर : कोई महत्वपूर्ण निर्णय आपके द्वारा लिया जाएगा, इस कारण करियर को नई दिशा प्राप्त हो सकती है।
लव : रिलेशनशिप से जुड़ी नकारात्मकता को दूर करने के लिए खुद में क्या बदलाव करना है, इस बात को समझें।
हेल्थ : शरीर में खून की कमी हो सकती है।
लकी कलर : ग्रे
लकी नंबर : 8
मकर - QUEEN OF CUPS 
आपको सौंपा गया काम कितना महत्वपूर्ण है, इस बात का एहसास होने के बाद भी बेकार की बातों पर ध्यान बना रहेगा। अपने कर्तव्य को सही तरीके से निभाने की कोशिश करनी होगी, तभी आसपास के लोगों के विश्वास को जीतना संभव हो सकता है। काम में गंभीरता न होने से क्षमता के अनुसार सफलता नहीं मिलेगी।
करियर : काम की जगह हो रही समस्या पर ध्यान दें। किसी भी बात को नजरअंदाज न करें, वर्ना नुकसान हो सकता है।
लव : पार्टनर का आपके लिए बदल रहा व्यवहार अकेलापन बढ़ा सकता है।
हेल्थ : शुगर को काबू में रखें।
लकी कलर : हरा
लकी नंबर : 8
कुंभ - KNIGHT OF WANDS 
आज काम की गति आप भले ही न बढ़े, लेकिन सतर्कता बनाए रखें। किसी भी काम को अधूरा छोड़ने से पछतावा हो सकता है। अन्य लोगों के द्वारा बोली गई बातों पर ध्यान जरूर दें। जो लोग आपको प्रेरित करते हैं, ऐसे लोगों के साथ वक्त बिताने की कोशिश करें। मानसिक रूप से महसूस होने वाली थकान को नकारात्मक तरीके से न लें।
करियर : व्यापार से जुड़े युवाओं को काम का विस्तार करने का मौका मिल सकता है।
लव : लव रिलेशनशिप में उतार-चढ़ाव नजर आएगा, लेकिन आपसी सामंजस्य से समस्याएं दूर हो सकती हैं।
हेल्थ : एसिडिटी बढ़ने की संभावना है।
लकी कलर : लाल
लकी नंबर : 6
मीन - SEVEN OF WANDS 
मन में बढ़ रहा क्रोध तकलीफ का कारण बनेगा। जिन लोगों के सामने अपनी भावनाओं को प्रकट नहीं कर पाते हैं, ऐसे लोगों से खुद को थोड़ा दूर रखें। पुराने विवादों को दूर करने की कोशिश करें।
करियर : काम से जुड़े निर्णय बार बार न बदलें, जाए इस बात का ध्यान रखें।
लव : अनेक प्रयत्नों के बाद रिलेशनशिप में स्थिरता आएगी।
हेल्थ : बदलते वातावरण की वजह से बुखार हो सकता है।
लकी कलर : ऑरेंज
लकी नंबर : 1